2.12.2022
EL
Επίσημη Εφημερίδα της Ευρωπαϊκής Ένωσης
C 459/7
2.2 Ερωτηματολόγια για ενωσιακούς χρήστες Οι ενωσιακοί χρήστες καλούνται να συμπληρώσουν και να υποβάλουν τα ερωτηματολόγια, μέσω των αντίστοιχων ενωσιακών ενώσεών τους, κατά περίπτωση, έως τις 13 Ιανουαρίου 2023.
Υπόδειγμα του σχετικού ερωτηματολογίου διατίθεται στη διεύθυνση: https://tron.trade.ec.europa.eu/investigations/case-view?
caseId=2645
2.3 Γραπτές παρατηρήσεις Για να αποκτήσουν τα ενδιαφερόμενα μέρη πρόσβαση σε όλες τις απαραίτητες σχετικές πληροφορίες για την έρευνα, καλούνται να γνωστοποιήσουν τις απόψεις τους, να υποβάλουν πληροφορίες και να προσκομίσουν αποδεικτικά στοιχεία στην Επιτροπή.
Οι πληροφορίες αυτές και τα σχετικά αποδεικτικά στοιχεία πρέπει να περιέλθουν στην Επιτροπή μέχρι τις 13 Ιανουαρίου 2023.
2.4 Δυνατότητα διατύπωσης σχολίων επί των παρατηρήσεων που υποβλήθηκαν από άλλα μέρη Προκειμένου να διασφαλιστούν τα δικαιώματα άμυνας, πρέπει να παρέχεται στα ενδιαφερόμενα μέρη η δυνατότητα να διατυπώσουν τα σχόλιά τους σχετικά με τις πληροφορίες που υποβάλλονται από άλλα ενδιαφερόμενα μέρη.
Τα ενδιαφερόμενα μέρη μπορούν με τον τρόπο αυτό να αναφέρονται μόνο σε ζητήματα που έχουν εγείρει άλλα ενδιαφερόμενα μέρη με τις παρατηρήσεις που υπέβαλαν και δεν μπορούν να εγείρουν νέα ζητήματα.
Τα εν λόγω σχόλια πρέπει να περιέλθουν στην Επιτροπή εντός 7 ημερών από τη στιγμή που οι υποβληθείσες παρατηρήσεις στις οποίες αναφέρεται το σημείο 2.3 τίθενται υπόψη των ενδιαφερόμενων μερών.
Η Επιτροπή μπορεί επίσης να εκδώσει ειδικές οδηγίες σχετικά με τη δομή των αντεπιχειρημάτων σε μεταγενέστερο στάδιο της διαδικασίας.
Σε αυτή την περίπτωση, η Επιτροπή θα ενημερώσει τα ενδιαφερόμενα μέρη μέσω σχετικού σημειώματος στον φάκελο στην πλατφόρμα Tron.
Πρόσβαση στον φάκελο υπόψη των ενδιαφερόμενων μερών παρέχεται μέσω της Tron.tdi στην ακόλουθη διεύθυνση: https://tron. trade.ec.europa.eu/tron/TDI.
Για να αποκτήσετε πρόσβαση, ακολουθήστε τις οδηγίες που παρέχονται στη συγκεκριμένη ιστοσελίδα.
Το ανωτέρω χρονοδιάγραμμα δεν θίγει το δικαίωμα της Επιτροπής να ζητήσει πρόσθετες πληροφορίες από τα ενδιαφερόμενα μέρη σε δεόντως δικαιολογημένες περιπτώσεις.
Δεδομένου ότι η Επιτροπή υποχρεούται να ολοκληρώσει την επανεξέταση σε σύντομο χρονικό διάστημα —βλ. τμήμα 6 κατωτέρω — και ότι τα ενδιαφερόμενα μέρη θα έχουν τη δυνατότητα να σχολιάσουν τις παρατηρήσεις που υποβάλλουν τα άλλα μέρη, γεγονός που τους παρέχει επαρκείς ευκαιρίες να υπερασπιστούν τα συμφέροντά τους, η Επιτροπή δεν θα διοργανώσει ακροάσεις για τους σκοπούς της παρούσας έρευνας, εκτός εάν το απαιτήσουν εξαιρετικές περιστάσεις.
2.5 Υποβολή πληροφοριών και παράταση των προθεσμιών που καθορίζονται στην παρούσα ανακοίνωση Κατά κανόνα, τα ενδιαφερόμενα μέρη δύνανται να υποβάλουν πληροφορίες μόνο εντός των προθεσμιών που καθορίζονται στην παρούσα ανακοίνωση.
Τυχόν παράταση των προθεσμιών που προβλέπονται στην παρούσα ανακοίνωση μπορεί να ζητείται μόνο σε εξαιρετικές περιστάσεις και θα χορηγείται μόνο αν είναι δεόντως δικαιολογημένη.
Οι δεόντως δικαιολογημένες κατ’ εξαίρεση παρατάσεις της προθεσμίας υποβολής πληροφοριών θα περιορίζονται, κατά κανόνα, σε 3 επιπλέον ημέρες.
Τα ενδιαφερόμενα μέρη καλούνται να μην παράσχουν περαιτέρω πληροφορίες εκτός των προθεσμιών που καθορίζονται στην παρούσα ανακοίνωση ή σε οποιαδήποτε άλλη ανακοίνωση που έχει σταλεί από την Επιτροπή.
Για να ολοκληρωθεί δεόντως η έρευνα εγκαίρως, κάθε υποβολή παρατηρήσεων, αντίκρουση ή οποιοδήποτε άλλο έγγραφο που δεν τηρεί τις προθεσμίες που ορίζει η Επιτροπή μπορεί να μη ληφθεί υπόψη.
2.6 Οδηγίες για την υποβολή γραπτών παρατηρήσεων και την αποστολή αλληλογραφίας Οι πληροφορίες που υποβάλλονται στην Επιτροπή για τους σκοπούς διαδικασίας εμπορικής άμυνας δεν υπόκεινται σε δικαιώματα πνευματικής ιδιοκτησίας.
Τα ενδιαφερόμενα μέρη, πριν υποβάλουν στην Επιτροπή πληροφορίες και/ή δεδομένα τα οποία υπόκεινται σε δικαιώματα πνευματικής ιδιοκτησίας τρίτων, πρέπει να ζητήσουν ειδική άδεια από τον κάτοχο των δικαιωμάτων πνευματικής ιδιοκτησίας που να επιτρέπει ρητά στην Επιτροπή α) να χρησιμοποιήσει τις πληροφορίες και τα δεδομένα για τους σκοπούς της παρούσας διαδικασίας εμπορικής άμυνας και β) να παράσχει τις πληροφορίες και/ή τα δεδομένα στα ενδιαφερόμενα μέρη της παρούσας έρευνας σε μορφή που να τους επιτρέπει να ασκήσουν τα δικαιώματα άμυνάς τους.